Vi hadde ett fantastisk opphold hos Tue og familien, som er veldig gjestfrie og lett å kommunisere med. Vi var to voksne og to barn på 4 og 1 1/2 år. Barna elsket alle lekene, og alt annet lå godt til rette for oss som småbarnsfamilie både i leiligheten og området rundt. Rett utenfor døren er ett lite klatrestativ, Amager strand og lekeplassen på Lergravsparken ligger begge korte gåturer fra leiligheten. Barna syns det var kjempegøy å ta metroen inn til København sentrum, noe som også var veldig enkelt. Metroen går fra Lergravsparken, og Tue hadde lagt frem ett reisekort til oss som vi kunne fylle penger på å bruke. Det er mange nye og gode restauranter i området rundt leiligheten, og Wolt leverer på døren. Så på kvelden etter barna hadde lagt seg kunne vi nyte alt fra Indisk til pizza levert innen 40minutter. I leiligheten har de også alt som trengs for å lage egen mat, gode muligheter for å slappe av med en film inne, eller ett glass vin på terrassen, og leilighetens beliggenhet og fasiliteter er utmerket. Takk for oss, vi kommer gjerne tilbake!